text: Гледайте на живо: Финалът между Фонини и Лайович в Монте Карло - Tennis.bg
  от Калоян Пламенов в 14:09 на 21.04.2019
  Днес е големият финал на "Мастърс 1000" турнира в Монте Карло. Не преди 15:30 часа българско време в спор за трофея един срещу друг ще се изправят Душан Лайович, който няма загубен сет в турнира до момента, и Фабио Фонини, който пък бе на косъм да отпадне още на старта.
  Това е първи мач между двамата и италианецът е фаворит на букмейкърите. Това е и първият случай от създаването на турнира в който на финал се класират двама тенисисти, които преди това не са участвали в "Мастърс" финал от тази серия турнири.
  При успех днес Лайович ще спечели първия изобщо трофей в своята кариера, след като до момента няма спечелена титла. Фабио Фонини пък също има голяма мотивация особено с оглед на факта, че в предишните седмици не показваше никак добра игра.